ai4bharat/Pralekha huggingface dataset:
பிரதமர் அலுவலகம்
வாரணாசியில் பிரதமர்: பல்வகை முனையத்தை நாட்டுக்கு அர்ப்பணித்தார்; முக்கியமான சாலைத் திட்டங்களைத் தொடங்கி வைத்தார்
பிரதமர் திரு. நரேந்திர மோடி இன்று  வாரணாசியில் பயணம் மேற்கொண்டார்.
ரூ.2,400 கோடிக்கும் அதிகம் மதிப்புள்ள திட்டங்களை அவர் அர்ப்பணித்தார், தொடங்கி வைத்தார் அல்லது அடிக்கல் நாட்டினார்.
கங்கை நதியின் மீது பல்வகை முனையத்தை நாட்டுக்கு அர்ப்பணித்த அவர் முதலாவது சரக்குப் பெட்டகத்தையும் வரவேற்றார். வாரணாசி வட்டச்சாலை பகுதி -1, மற்றும் தேசிய நெடுஞ்சாலை 56-ல் உள்ள பபட்பூர் – வாரணாசிப் பிரிவில் நான்கு வழிச் சாலை கட்டுமானம் மற்றும் மேம்பாட்டை அவர் தொடங்கி வைத்தார். வாரணாசியில், மேலும் பல்வேறு வளர்ச்சித் திட்டங்களை அவர் தொடங்கி வைத்தார், அடிக்கல்லும் நாட்டினார்.
இந்த நிகழ்ச்சியின்போது ஆர்வத்துடன் ஏராளமாகத் திரண்டிருந்த மக்களிடையே உரையாற்றிய பிரதமர், இந்த நாள் காசிக்கு, பூர்வாஞ்சலுக்கு, கிழக்கு இந்தியாவுக்கு, ஒட்டுமொத்த இந்தியாவுக்கு வரலாற்றுச் சிறப்புமிக்க நாள் என்றார். இன்று செயல்படுத்தப்படும் வளர்ச்சிப்பணி பத்தாண்டுகளுக்கு முன்பே பூர்த்தியாகியிருக்க வேண்டும் என்றும் அவர் கூறினார். போக்குவரத்து வசதிக்கு அடுத்தத் தலைமுறையின் கட்டமைப்புக்கான தொலைநோக்குப் பார்வையுடன் வாரணாசியுடன் ஒட்டுமொத்த தேசமும், எப்படி மாறி வருகிறது என்பது இப்போது கண்முன் தெரிகிறது என்றும் அவர் குறிப்பிட்டார்.
உள்நாட்டு நீர்வழியில் முதலாவது சரக்குப் பெட்டகம் வாரணாசிக்கு வந்திருப்பதை சுட்டிக்காட்டிய பிரதமர், நீர்வழிப்பாதையின் மூலம் கிழக்கு உத்தரப்பிரதேசம் தற்போது வங்காள விரிகுடாவுடன் இணைக்கப்பட்டுள்ளது என்றார்.
கங்கைப் பாதுகாப்பு திட்டங்கள், மற்றும் சாலைகள், உட்பட பல்வேறு திட்டங்கள் இன்று தொடங்கி வைக்கப்பட்டுள்ளன அல்லது திட்டங்களுக்கு அடிக்கல் நாட்டப்பட்டுள்ளன என்றும் அவர் குறிப்பிட்டார்.
உள்நாட்டு நீர்வழிப்பாதை நேரத்தையும் பணத்தையும் மிச்சப்படுத்தும், சாலைகளில் போக்குவரத்து நெரிசலைக் குறைக்கும், எரிபொருள் செலவைக் குறைக்கும், வாகனப் போக்குவரத்தால் ஏற்படும் மாசினையும் குறைக்கும் என்று பிரதமர் தெரிவித்தார்.
பபட்பூர் விமான நிலையத்தின் சாலை வாரணாசியுடன் இணைக்கப்படுவது போக்குவரத்து வசதியைத் தவிர சுற்றுலாப் பயணிகளையும் ஈர்க்கும் என்று அவர் கூறினார்.
கடந்த நான்கு ஆண்டுகளில் நவீனக் கட்டமைப்புகள் வெகு வேகமாக உருவாகி வருகின்றன என்றும் பிரதமர் குறிப்பிட்டார். தொலைதூரப் பகுதிகளில் விமான நிலையங்கள், வடகிழக்கின் பகுதிகளில் ரயில்போக்குவரத்து, ஊரகச் சாலைகள், மற்றும் நெடுஞ்சாலைகள் மத்திய அரசின் அடையாளங்களில் ஒரு பகுதியாக மாறியிருக்கின்றன என்று அவர் தெரிவித்தார்.
கங்கை தூய்மைத் திட்டத்திற்கு இதுவரை ரூ.23,000 கோடி ஒப்புதல் வழங்கப்பட்டுள்ளதாக பிரதமர் கூறினார். கங்கை நதியின் கரையோரங்களில் உள்ள ஏறத்தாழ எல்லா கிராமங்களும் திறந்தவெளிக் கழிப்பிடங்கள் இல்லாதவையாக தற்போது மாறியிருக்கின்றன என்று அவர் தெரிவித்தார். கங்கையைத் தூய்மைப்படுத்துவது என்ற மத்திய அரசின் உறுதிப்பாட்டின் ஒரு பகுதியாக இந்தத் திட்டங்கள் உள்ளன என்று அவர் கூறினார்.
வி.கீ./எஸ்.எம்.பி./கீ
(Visitor Counter : 113
பிரதமர் அலுவலகம்
இந்தியா-பங்களாதேஷ் பிரதமர்கள் கூட்டாக காணொலிக்காட்சி வழியே இந்தியா, பங்களாதேஷ் நட்புறவுக் குழாய் திட்டத்தை தொடங்கி வைத்தல்
பிரதமர் திரு நரேந்திர மோடி, பங்களாதேஷ் பிரதமர் திருமதி ஷேக் ஹசினா ஆகியோர் இந்தியா-பங்களாதேஷ் நட்புறவுக் குழாய் திட்டத்தை மார்ச் 18, 2023 அன்று மாலை 5 மணிக்கு காணொலிக்காட்சி வாயிலாக தொடங்கி வைக்க உள்ளனர்.
இது இந்தியா, பங்களாதேஷ் இடையே 377 கோடி ரூபாய் செலவில் கட்டப்படும் முதலாவது எரிசக்திக் குழாய் திட்டமாகும். இதில் 285 கோடி ரூபாயை இந்தியா உதவித்தொகையாக வழங்குகிறது.
இந்த குழாய் திட்டம் மூலம் ஆண்டுக்கு ஒரு மில்லியன் மெட்ரிக் டன் அதி-வேக டீசல் விநியோகிக்கப்படும். முதற்கட்டமாக இந்தியாவிலிருந்து வடக்கு பங்களாதேஷில் உள்ள 7 மாவட்டங்களுக்கு அதி-வேக டீசல் விநியோகிக்கப்பட உள்ளது.
இந்தியா-பங்களாதேஷ் நட்புறவுக் குழாய் திட்ட நடவடிக்கை நீடித்த, நம்பகமான, செலவு குறைந்த மற்றும் சுற்றுச்சூழலுக்கு உகந்ததாக அமையும். இதன் மூலம் இரு நாடுகளுக்கு இடையேயான எரிசக்தி பாதுகாப்பில் ஒத்துழைப்பு மேலும் வலுப்பெறும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.11 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.11 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.67 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860466
ஆயுஷ்
மக்களின் வாழ்க்கைத் தரத்தை மேம்படுத்த ஆயுர்வித்யா, சுப்ரஜா, வயோமித்ரா ஆகியவற்றில் ஆயுஷ் திட்டங்களை வலுப்படுத்த மத்திய ஆயுஷ் அமைச்சர் அழைப்பு
தேசிய ஆயுஷ் இயக்கத்தின் பிராந்திய ஆய்வுக் கூட்டத்தை மத்திய ஆயுஷ் மற்றும் துறைமுகங்கள், கப்பல் மற்றும் நீர்வழிப் பாதைகள் துறை அமைச்சர் திரு சர்பானந்தா சோனோவால் மற்றும் மத்திய ஆயுஷ் மற்றும் மகளிர் மற்றும் குழந்தைகள் மேம்பாட்டுத் துறை இணையமைச்சர் டாக்டர் முஞ்பாரா மகேந்திரபாய் ஆகியோர் தொடங்கி வைத்தனர். தமிழக மக்கள் நல்வாழ்வு மற்றும் குடும்ப நலத்துறை அமைச்சர் திரு மா.சுப்பிரமணியன், கர்நாடக அரசின் சுகாதாரம் மற்றும் குடும்ப நலத்துறை அமைச்சர் திரு தினேஷ் குண்டுராவ், ஆயுஷ் அமைச்சகத்தின் செயலாளர் திரு வைத்யா ராஜேஷ் கோடேச்சா, ஆந்திரா, தெலங்கானா, கர்நாடகா, கேரளா மற்றும் தமிழ்நாடு, புதுச்சேரி யூனியன் பிரதேசம், லட்சத்தீவு யூனியன் பிரதேசம் மற்றும் மத்திய அரசின் ஆயுஷ் அமைச்சகத்தின் உயர் அதிகாரிகள் கலந்து கொண்டனர்.
இக்கூட்டத்தில், பங்கேற்ற அனைத்து மாநிலங்கள் மற்றும் யூனியன் பிரதேசங்களின் பிரதிநிதிகள் ஆயுஷின் நிலை மற்றும் செயல்படுத்தப்பட்டு வரும் முன்னணி ஆயுஷ் திட்டங்களின் முன்னேற்றம் குறித்து விரிவான விளக்கக்காட்சிகளை வழங்கினர்.
விழாவில் பேசிய திரு சர்பானந்தா சோனோவால், "நமது வளமான பாரம்பரியம் மற்றும் பழங்கால மருத்துவ முறையின் திறன் மனிதகுலத்தின் தலைமுறைகளில் ஒரு சிறந்த, ஆரோக்கியமான மற்றும் மகிழ்ச்சியான வாழ்க்கையை வாழ்வதற்கான காலத்தின் கட்டாயமாகும் என்று கூறினார். ஆயுர்வேதம், சித்தா, யுனானி, யோகா, இயற்கை மருத்துவம், சோவா ரிக்பா அல்லது ஹோமியோபதி என இந்த மருத்துவ முறைகளை நாம் முழுமையாகப் பயன்படுத்திக் கொள்ள வேண்டும் என்று தெரிவித்தார். பிரதமர் திரு நரேந்திர மோடியின் தொலைநோக்கு தலைமையின் கீழ், பாரம்பரிய மருத்துவ முறைகளை நவீன மருத்துவத்துடன் விஞ்ஞான ரீதியாக ஒருங்கிணைக்க நாங்கள் பணியாற்றி வருகிறோம்.
ஆயுஷ் மருத்துவ முறையின் பயனை எடுத்துரைத்த அமைச்சர், "பள்ளி மாணவர்களுக்கு ஆயுஷ் மூலம் ஆரோக்கியமான வாழ்க்கை முறையை மேம்படுத்த ஆயுர்வித்யா போன்ற சில வலுவான திட்டங்களை ஆயுஷ் கொண்டுள்ளது என்றும் சுப்ரஜா, தாய் மற்றும் பச்சிளம் குழந்தைகளுக்கான ஆயுஷ் என்றும் வயோமித்ரா என்பது ஆயுஷ் அடிப்படையிலான முதியோர் திட்டமாகும் என்றும் கூறினார்.
பெட்ரோலியம் மற்றம் இயற்கை எரிவாயு அமைச்சகம்
மத்திய பெட்ரோலியம் மற்றும் இயற்கை எரிவாயு அமைச்சர் எண்ணெய் நிறுவனங்களின் மூத்த அதிகாரிகள் உடன் கலந்துரையாடல்
மத்திய பெட்ரோலியம் மற்றும் இயற்கை எரிவாயு துறை அமைச்சர் திரு. தர்மேந்திர பிரதான், எண்ணெய் நிறுவனங்களின் தலைவர்களுடனும், மூத்த அதிகாரிகளும் காணொலி மூலம் கலந்துரையாடினார். அண்மையில் கூடிய மத்திய அமைச்சரவைக் குழுவில் பிரதமர் உஜ்வாலா திட்டத்தின் கீழ் அனைத்து ஏழை குடும்பங்களையும் பயனாளிகளாக சேர்ப்பது தொடர்பாக எடுக்கப்பட்ட முடிவை அடுத்த அமைச்சர், அதிகாரிகளுடன் உரையாற்றினார். உஜ்வாலா திட்டத்தை முழு அர்ப்பணிப்புடன் அமல்படுத்த எண்ணெய் நிறுவனங்களின் அதிகாரிகள் எடுத்த முயற்சியை அமைச்சர் பாராட்டினார். இதுவரை பிரதமர் உஜ்வாலா திட்டத்தின்கீழ் 5.86 கோடி இணைப்புகள் வழங்கப்பட்டுள்ளன. இதில் 48 சதவீத பயனாளிகள் பட்டியல் வகுப்பினர் அல்லது பழங்குடியினராக உள்ளது தனக்கு மகிழ்ச்சி அளிப்பதாக அமைச்சர் தெரிவித்தார். 2014ஆம் ஆண்டில் இந்தியாவில் சமையல் எரிவாயு இணைப்பு சதவீதம் 55 ஆக இருந்தது. இதனை 90 சதவீதமாக உயர்த்திய எண்ணெய் நிறுவனங்களுக்கு அவர் நன்றி தெரிவித்தார்.
மேலும் அமைச்சரவையில் எடுக்கப்பட்ட இந்த முடிவு தொடர்பாக ஏழை குடும்பங்களுக்கு இடையே விழிப்புணர்வை ஏற்படுத்தி, உரிய காலத்தில் திட்டத்தை அமலாக்க செய்யவும் திட்டம் வகுக்குமாறு அமைச்சர் கேட்டுக்கொண்டார். பிரதமர் வாஜ்பாய் திட்டத்தின் பயனாளிகளுக்கு விரைவாக இணைப்புகளை வழங்க தேவையான கருவிகளை உடனடியாக தயார் செய்யுமாறு அமைச்சர் கேட்டுக்கொண்டார்.
பழங்குடியினர் நலத்துறை அமைச்சகம்
நாடு முழுவதும் உள்ள 31 மாநகரங்களில் 'நடமாடும் இந்தியப் பழங்குடிகள்' வாகனங்களைக் காணொளிக் காட்சி மூலம் திரு அர்ஜூன் முண்டா தொடங்கி வைத்தார்
நாடு முழுவதும் உள்ள 31 மாநகரங்களில் 'நடமாடும் இந்தியப் பழங்குடிகள்' வாகனங்களைக் காணொளிக் காட்சி மூலம் மத்திய பழங்குடியினர் விவகாரங்கள் அமைச்சர் திரு. அர்ஜூன் முண்டா இன்று தொடங்கி வைத்தார். பழங்குடியினர் விவகாரங்கள் இணை அமைச்சர் திருமதி. ரேணுகா சிங் சருதா சிறப்பு விருந்தினராகக் கலந்து கொண்டார். இந்தியப் பழங்குடியினர் கூட்டுறவு சந்தைப்படுத்துதல் வளர்ச்சிக் கூட்டமைப்புத்  தலைவர் திரு.ரமேஷ் சந்த் மீனா, பழங்குடியினர் விவகாரங்கள் அமைச்சகச் செயலாளர் திரு. தீபக் கண்டேகர், மற்றும் டிரைபெட் நிர்வாக இயக்குநர் திரு. பிரவிர் கிருஷ்ணா ஆகியோர் பங்கேற்றனர். முதல் கட்டமாக, அகமதாபாத், அலஹாபாத், பெங்களூரு, போபால், சென்னை, கோயமுத்தூர், தில்லி, கவுகாத்தி, ஹைதரபாத், ஜகதல்புர், குந்தி, மும்பை மற்றும் ராஞ்சி உள்ளிட்ட நகரங்களில் 57 வாகனங்கள் தொடங்கி வைக்கப்பட்டன.
நிகழ்ச்சியில் பேசிய திரு. அர்ஜூன் முண்டா, கோவிட்-19 பெருந்தொற்று பல்வேறு வகைகளில் வாழ்க்கையில் தடங்கல்களை ஏற்படுத்தியுள்ள இந்த சோதனையான காலகட்டத்தில், ஆரோக்கியமாக வாழ்வதிலும், முடிந்தவரை பாதுகாப்பாக இருப்பதிலும் மக்கள் கவனம் செலுத்துகின்றனர் என்றார். இயற்கையான மற்றும் அத்தியாவசிமான நோய் எதிர்ப்பு சக்தியை அதிகரிக்கும் பொருள்களை வாங்கவும், நீடித்து நிலைக்கக் கூடிய மற்றும் முழுமையான வாழ்க்கை முறையைப் பின்பற்றவும் கடைக்குக் கூட யாரும் வெளியே போக வேண்டியதில்லை என்பதை டிரைபெட்டின் இந்தப் புதுமையான முயற்சி உறுதி செய்கிறது. இந்தக் கடினமான காலகட்டத்தில் 'உள்ளூருக்கு ஊக்கம்' என்னும் தாரக மந்திரத்தைப் பின்பற்றி, புதுமையான முயற்சிகளின் மூலம் பாதிக்கப்பட்டுள்ள பழங்குடி மக்களின் நிலைமையைச் சீர்படுத்தவும், அருமருந்தாகவும், நிவாரணமாகவும் அமைந்துள்ள அதன் முதன்மைத் திட்டங்களுக்கு வலுசேர்க்கவும் டிரைபெட் பாடுபட்டு வருகிறது. இந்த நடமாடும் வாகனத் திட்டத்தின் மூலம், வாடிக்கையாளரின் இருப்பிடத்துக்கே பொருள்களை நேரடியாகக் கொண்டு செல்வதோடு, தள்ளுபடிகளையும் டிரைபெட் வழங்குகிறது. இதில் வரும் வருமானம் முழுவதும் பழங்குடியினருக்கே சென்று, அவர்களது வருவாயையும், வாழ்வாதாரத்தையும் நிலைப்படுத்த உதவுகிறது.
பெருந்தொற்று பல்வேறு வகைகளில் வாழ்க்கையில் தடங்கல்களை ஏற்படுத்தியுள்ள சோதனையான இந்தக் காலகட்டத்தில், ஆரோக்கியமாக வாழ்வதிலும், முடிந்தவரை பாதுகாப்பாக இருப்பதிலும் மக்கள் கவனம் செலுத்துகின்றனர் என்று திருமதி. ரேணுகா சிங் சருதாவும் தன்னுடைய உரையில் குறிப்பிட்டார். இயற்கையான மற்றும் அத்தியாவசிமான நோய் எதிர்ப்பு சக்தியை அதிகரிக்கும் பொருள்களை வாங்கவும், நீடித்து நிலைக்கக் கூடிய மற்றும் முழுமையான வாழ்க்கை முறையைப் பின்பற்றவும் கடைக்குக் கூட யாரும் வெளியே போக வேண்டியதில்லை என்பதை டிரைபெட்டின் இந்தப் புதுமையான முயற்சி உறுதி செய்கிறது. ஊரகப் பகுதிகளில் வாழும் பழங்குடியினருக்கு இந்த முயற்சி உதவும்.
பெருநிறுவனங்கள் விவகாரங்கள் அமைச்சகம்
ஐ.எல் & எஃப்.எஸ் பைனான்சியல் சர்வீசஸ் லிமிடெட்டுக்கான 2017-18 நிதி ஆண்டின் சட்டப்பூர்வத் தணிக்கையின் தணிக்கைத் தரம் வாய்ந்த மறுஆய்வு அறிக்கையை என்.எஃப்.ஆர்.ஏ வெளியிட்டது
உள்கட்டமைப்புகளைக் குத்தகைக்கு விடுதல் மற்றும் நிதி சேவை லிமிடெட்  அமைப்பிற்கான 2017-18 நிதி ஆண்டின் சட்டப்பூர்வ தணிக்கையின் தணிக்கைத் தரம் பற்றிய மறுஆய்வு அறிக்கையை தேசிய நிதிசார் அறிக்கை ஆணையம்  வெளியிட்டுள்ளது. இந்தப் பணிக்கான சட்டப்பூர்வ ஆடிட்டராக பி.எஸ்.ஆர் & அசோசியேட்ஸ் எல்எல்பீ  அமைப்பு செயல்பட்டு இருந்தது.
கம்பெனிகள் சட்டம் 2013ன் பிரிவு 132 மற்றும் என்.எஃப்.ஆர்.ஏ விதிகள் 2018க்கு இணங்க இந்த தணிக்கைத் தரம் வாய்ந்த மறுஆய்வு மேற்கொள்ளப்பட்டுள்ளது. இந்த சட்டப் பிரிவு என்.எஃப்.ஆர்.ஏ ஆணையமானது துறைகளுக்கு இடையில் கணக்குப்பதிவின் தரநிலைகள் மற்றும் கணக்குத்தணிக்கைத் தரநிலைகளைக் கண்காணிக்கவும், அவற்றுக்கு இணங்க செயல்படுவதை நடைமுறைப்படுத்தவும் வழிவகை செய்துள்ளது.
என்.எஃப்.ஆர்.ஏ இந்த ஏ.கியூ.ஆர்.ஆர்-ல் பி.எஸ்.ஆர் அமைப்பை ஐ.எஃப்.ஐ.என் நிறுவனத்துக்கான சட்டப்பூர்வ ஆடிட்டர்களாக நியமித்தது தொடக்கத்தில் இருந்தே சட்டத்திற்கு புறம்பானதாகவும் செல்லாததாகவும் உள்ளது என குறிப்பிட்டுள்ளது. தணிக்கைக்கான தரநிலைகளின் தேவைகளை பி.எஸ்.ஆர் அமைப்பு நிறைவேற்றத் தவறிய தருணங்கள் முக்கியமானவை மற்றும் பி.எஸ்.ஆர் அமைப்பானது தணிக்கைத் தரநிலைகளைக் கடைபிடித்து தணிக்கைச் செய்யப்பட்டதாக தணிக்கை அறிக்கையில் கூறப்பட்டு இருப்பதற்கு போதுமான நியாயமான காரணங்கள் இல்லை. மிகப்பெரும் முக்கியத்துவம் வாய்ந்த மற்றும் அடிப்படையான தவறான கணக்கு விவரங்கள் நிதிப்பொறுப்புடைமையை நிர்வாகம் பூர்த்தி செய்துவிடும் என்று தானாகவே கருதிக்கொள்ளுதல், நிதி அறிக்கையைத் தயாரிப்பதற்குப் பொறுப்பானவர்களோடு தேவையான தொடர்பியலை மேற்கொள்ளாமல் இருத்தல், பொருத்தமில்லாத காரணிகளின் அடிப்படையில் நிதிசார் தகவலை பொருண்மையாகக் கருதி நிர்ணயித்தல் முதலானவற்றில் இந்த நிறுவனம் தோல்வி அடைந்துள்ளது. மேலும் என்.எஃப்.ஆர்.ஏ ஆணையமானது பி.எஸ்.ஆர் பயன்படுத்திய ஐடி செயல்முறைகள் / பிளாட்ஃபார்மில் குறைகள் இருப்பதாக அதிலும் அமைப்பு மற்றும் கட்டமைப்பு சார்ந்த குறைகள் இருப்பதாக கண்டறிந்துள்ளது.
இதைத் தவிர்த்து தனிப்பட தணிக்கைத் தரம் வாய்ந்த மறுஆய்வு அறிக்கை தொடர்பாக கம்பெனிகள் சட்டம் 2013இன் பிரிவு 132 என்பதன் கீழ் ஒழுங்கு நடவடிக்கை எடுக்கலாமா என என்.எஃப்.ஆர்.ஏ ஆணையமானது பரிசீலித்து வருகிறது.
தணிக்கைத் தரம் பற்றிய மறுஆய்வு அறிக்கையை  அறிக்கையை https://nfra.gov.in/ என்ற வலைத்தளத்தில் பார்க்கலாம்.
பிரதமர் அலுவலகம்
அமெரிக்க அதிபருடன் பிரதமர் சந்திப்பு
டோக்கியோவில் அமெரிக்க அதிபர் ஜோசப் ஆர். பைடனுடன் பிரதமர் திரு நரேந்திர மோடி, பயனுள்ள பேச்சுவார்த்தை நடத்தியுள்ளார். இந்த சந்திப்பு இருதரப்பு கூட்டாண்மைக்கு வலுவான உத்வேகத்தை கணிசமான அளவுக்கு ஏற்படுத்தியுள்ளது.
(2021-ம் ஆண்டு செப்டம்பர் மாதம் வாஷிங்டனிலும், அதன் பின்னர் ஜி-20, சிஓபி 26 உச்சிமாநாடுகளிலும் இருதலைவர்களும் நடத்திய பேச்சுவார்த்தையின் தொடர்ச்சியாக இந்த சந்திப்பு நிகழ்ந்தது. மிக அண்மையில் கடந்த மாதம் 11-ந் தேதி இரு தலைவர்களும் மெய்நிகர் வடிவில் கலந்துரையாடினர்.
இந்தியா-அமெரிக்க விரிவான உலகளாவிய பாதுகாப்பு கூட்டாண்மையானது ஜனநாயக விழுமியங்கள், சட்டத்தின் ஆட்சி மற்றும் விதிகள் அடிப்படையிலான சர்வதேச ஒழுங்கை நிலைநிறுத்துவதற்கு வகைசெய்கிறது. இருதரப்பு விஷயத்தில் பல்வேறு துறைகளில் ஏற்பட்டுள்ள முன்னேற்றம் குறித்து இரு தலைவர்களும் மகிழ்ச்சி தெரிவித்தனர்.
இந்தியாவில் சுகாதாரம், புதுப்பிக்கத்தக்க எரிசக்தி, சிறு, குறு, நடுத்தர தொழில் நிறுவனங்கள், உள்கட்டமைப்பு போன்ற பகிரப்பட்ட முன்னுரிமைத்துறைகளில் தொடர்ந்து முதலீட்டு ஆதரவை வழங்க அமெரிக்க மேம்பாட்டு நிதிக்கழகம் உதவும் வகையிலான முதலீட்டு ஊக்குவிப்பு ஒப்பந்தத்தில் கையெழுத்திடப்பட்டதை இருதலைவர்களும் வரவேற்றனர்.
இந்தியா- அமெரிக்கா இடையே பயன் சார்ந்த ஒத்துழைப்பை எளிதாக்குவதற்கு முக்கியமான மற்றும் வளர்ந்து வரும் தொழில்நுட்பங்களின் முன்முயற்சியை  இருதரப்பும் தொடங்கியுள்ளன. இந்தியாவில் உள்ள தேசிய பாதுகாப்பு கவுன்சில் செயலகம் மற்றும் அமெரிக்க தேசிய பாதுகாப்பு கவுன்சிலின் இணை தலைமையில், செயற்கை நுண்ணறிவு குவாண்டம் கம்ப்யூட்டிங், 5ஜி/6ஜி, பயோடெக், விண்வெளி மற்றும் செமிகண்டக்டர்கள் போன்றவற்றை, இரு நாடுகளின் அரசு, கல்வித்துறை மற்றும் தொழில்துறை ஆகியவற்றில் பயன்படுத்த ஐசிஇடி நெருக்கமான தொடர்பை உருவாக்கும்.
பாதுகாப்பு ஒத்துழைப்பு என்பது இந்தியா-அமெரிக்க இருதரப்பு உறவில் முக்கிய தூண் என்று குறிப்பிட்டு, இரு தரப்பினரும் ஒத்துழைப்பை மேலும் வலுப்படுத்துவது குறித்து விவாதித்தனர். இந்தச் சூழலில், மேக் இன் இந்தியா மற்றும் தற்சார்பு இந்தியா அல்லது இரு நாடுகளுக்கும் பரஸ்பரம் பயனளிக்கும் தன்னிறைவு இந்தியா திட்டங்களின் கீழ் இந்தியாவில் உற்பத்தி செய்ய இந்தியாவுடன் கூட்டு சேருமாறு அமெரிக்க தொழில்துறைக்கு பிரதமர் அழைப்பு விடுத்தார்.
சுகாதாரத் துறையில் வளர்ந்து வரும் ஒத்துழைப்பை முன்னெடுத்துச் செல்ல, தடுப்பூசிகள் மற்றும் தொடர்புடைய தொழில்நுட்பங்களை உருவாக்க வகைசெய்யும் கூட்டு உயிரி மருத்துவ ஆராய்ச்சியைத் தொடரும்வகையில், இந்தியாவும் அமெரிக்காவும் நீண்டகால தடுப்பூசி செயல் திட்டத்தை  2027 வரை நீட்டித்துள்ளன.
இரு நாடுகளுக்கிடையேயான மக்களிடம் தொடர்புகளை வலுப்படுத்துவதற்கு, பரஸ்பர நன்மை பயக்கும் உயர்கல்வி ஒத்துழைப்பை வலுப்படுத்த பிரதமர் அழைப்பு விடுத்தார்.
தெற்காசியா மற்றும் இந்தோ-பசிபிக் பிராந்தியம் உள்ளிட்ட பரஸ்பர நலன் சார்ந்த பிராந்திய பிரச்சனைகள் குறித்து இரு தலைவர்களும் கருத்துகளை பரிமாறிக்கொண்டனர், சுதந்திரமான, வெளிப்படையான மற்றும் அனைவரையும் உள்ளடக்கிய இந்தோ-பசிபிக் பிராந்தியத்திற்கான தங்கள் பகிரப்பட்ட பார்வையை அவர்கள் மீண்டும் உறுதிப்படுத்தினர்.
முன்னேற்றத்திற்கான இந்தோ-பசிபிக் பொருளாதாரக் கட்டமைப்பின்  தொடக்கத்தை வரவேற்ற பிரதமர், அந்தந்த தேசிய சூழ்நிலைகளைக் கருத்தில் கொண்டு நெகிழ்வான மற்றும் உள்ளடக்கிய ஐபிஇஎஃப்-ஐ வடிவமைக்க அனைத்து கூட்டு நாடுகளுடன் நெருக்கமாக பணியாற்றத் தயாராக இருப்பதாக தெரிவித்தார்.
தலைவர்கள் தங்களின் பயனுள்ள உரையாடலைத் தொடரவும், இந்தியா-அமெரிக்க கூட்டாண்மையை உயர்மட்ட நிலைக்குக் கொண்டு செல்வதற்கான தங்களது தொலைநோக்கை தொடரவும் ஒப்புக்கொண்டனர்.
ஜல்சக்தி அமைச்சகம்
ஜல்ஜீவன் திட்டத்தின் கீழ், அனைத்து கிராமங்களில் உள்ள வீடுகளுக்கு 2022-23-க்குள் குடிநீர் குழாய் இணைப்பு வழங்க கர்நாடக மாநிலம் திட்டம்
ஜல்ஜீவன் இயக்கத்தை அமல்படுத்துவதற்கான ஆண்டு செயல்திட்டத்தை கர்நாடக மாநில அரசு ஜல்சக்தி அமைச்சகத்திடம் சமர்ப்பித்துள்ளது. 2020-21ம் ஆண்டுக்கான மாநிலத்தின் செயல்திட்டத்துக்கு காணொளி மூலம் நடைபெற்ற கூட்டத்திற்குத் தலைமை வகித்த குடிநீர் மற்றும் தூய்மைத் துறைச் செயலர் ஒப்புதல் வழங்கினார். பிரதமரின் விருப்பத்திற்குரிய திட்டமான ஜல்ஜீவன் இயக்கத்தை அமல்படுத்த மாநிலங்களுடன் சேர்ந்து செயல்திட்டத்தை வகுக்க ஜல்சக்தி அமைச்சகம் வழிமுறைகளை தயாரித்து வருகிறது. 2024-ம் ஆண்டுக்குள் நாட்டின் கிராமப்பகுதிகளில் உள்ள ஒவ்வொரு வீட்டுக்கும் தினசரி நபர் ஒருவருக்கு 55 லிட்டர் வீதம் தண்ணீர் வழங்குவதை இந்த இயக்கம் நோக்கமாகக் கொண்டுள்ளது.
கர்நாடக மாநில அரசு மாநிலத்தில் 2022-23க்குள் இத்திட்டத்தை 100% நிறைவேற்றத் திட்டமிட்டுள்ளது. மாநிலத்தில் உள்ள 89 லட்சம் ஊரகப்பகுதி வீடுகளில், 24.50 லட்சம் வீடுகளுக்கு குழாய் இணைப்புகள் ஏற்கனவே வழங்கப்பட்டுள்ளன. 2019-20இல், 22,127 குழாய் இணைப்புகள் மட்டுமே வழங்கப்பட்டன. எஞ்சிய வீடுகளுக்கு குழாய் இணைப்புகள் வழங்க பெரும் வாய்ப்புகள் உள்ளன. 2020-21-ஆம் ஆண்டில் 23.57 லட்சம் வீடுகளுக்கு குடிநீர்க் குழாய் இணைப்புகள் வழங்க மாநில அரசு திட்டமிட்டுள்ளது. மேலும், 202-21இல் ஒரு மாவட்டம், 5 வட்டாரங்கள், 8157 கிராமங்களில் 100% இத்திட்டத்தை செயல்படுத்த அம்மாநிலம் திட்டமிட்டுள்ளது. சில பகுதிகளில் வீடுகளுக்குக் குழாய் இணைப்பு வழங்குவதில் முன்னுரிமை அளிக்க கவனம் செலுத்தப்பட்டு வருகிறது. உள்ளடக்கிய சமத்துவக் கொள்கையை இதில் கடைப்பிடிக்குமாறு அமைச்சகம் வலியுறுத்துகிறது. அதேசமயம், தாழ்த்தப்பட்டோர், பழங்குடியினர், சமுதாயத்தில் நலிவடைந்த பிரிவினருக்கு இந்த வசதியை வழங்க மாநிலம் உத்தேசித்துள்ளது. இந்த ஆண்டில், தற்போது உள்ள 3,139 குழாய் மூலம் குடிநீர் விநியோக முறைகளை மாற்றியமைத்து, குடிநீர் வழங்கலை அதிகரித்து, 23.57 லட்சம் இணைப்புகளை வழங்க மாநிலம் திட்டமிட்டுள்ளது. இதற்கான பணிகள் பிரச்சார பாணியில் துவங்க உள்ளன.
(Visitor Counter : 149
பிரதமர் அலுவலகம்
பிரதமருக்கும் நார்வே பிரதமர் மேன்மைதங்கிய திரு. ஜோனாஸ் கர் ஸ்டோருக்கும் இடையே தொலைபேசி உரையாடல்
பிரதமர் திரு நரேந்திர மோடி இன்று  நார்வே பிரதமர் மேன்மைதங்கிய திரு. ஜோனாஸ் கர் ஸ்டோருடன் தொலைபேசியில் உரையாடினார்.
வளரும் நாடுகளில் புதுப்பிக்கத்தக்க எரிசக்தி திட்டங்களுக்கு பருவநிலை நிதியைத் திரட்டுவதற்கான முன்முயற்சிகள் உட்பட, பரஸ்பர நலன் சார்ந்த இருதரப்பு மற்றும் சர்வதேச விஷயங்கள் குறித்து இந்தத் தலைவர்கள் விவாதித்தனர். வளரும் நாடுகளுக்கு சமமான, சரியான நேரத்தில் மற்றும் போதுமான அளவில் பருவநிலை நிதியை உறுதி செய்வதன் முக்கியத்துவத்தை பிரதமர் மோடி வலியுறுத்தினார். இதில் மேன்மைதங்கிய ஸ்டோரின் உறுதிப்பாட்டை அவர் பாராட்டினார்.
நீலப் பொருளாதாரத்திற்கான பணிக்குழு உள்ளிட்ட பல்வேறு இருதரப்பு ஒத்துழைப்பு முன்முயற்சிகளை இரு தலைவர்களும் ஆய்வு செய்தனர். பசுமை ஹைட்ரஜன், கப்பல் போக்குவரத்து, அறிவியல் மற்றும் தொழில்நுட்பம், கல்வி போன்ற துறைகளில் இந்தியா-நார்வே ஒத்துழைப்பு அதிகரித்து வருவது குறித்தும் அவர்கள் திருப்தி தெரிவித்தனர்.
பிரதமர் அலுவலகம்
பெங்களூரு மெட்ரோ ரயில் திட்டத்தின் ஒயிட்ஃபீல்ட்  முதல் கிருஷ்ணராஜபுரா வரையிலான வழித்தடத்தை பிரதமர் தொடங்கி வைத்தார்
மெட்ரோவில் பயணம் செய்தார்
பெங்களூரு மெட்ரோ ரயில் திட்டத்தின் ஒயிட்ஃபீல்ட்  முதல் கிருஷ்ணராஜபுரா வரையிலான மெட்ரோ வழித்தடத்தை பிரதமர் திரு நரேந்திர மோடி இன்று திறந்து வைத்தார். புதிதாக திறக்கப்பட்ட வழித்தடத்தில் மெட்ரோ ரயிலிலும் பயணம் செய்தார்.
பிரதமர் அலுவலகம் ட்விட்டரில் கூறியிருப்பதாவது:
"பிரதமர் நரேந்திர மோடி பெங்களூரு மெட்ரோவில் பயணித்து, பல்வேறு தரப்பு மக்களுடன் உரையாடினார்."
ஒயிட்ஃபீல்ட்  மெட்ரோ ரயில் நிலையத்திற்கு வந்தடைந்த பிரதமர், முதலில் டிக்கெட் கவுன்டரில் டிக்கெட்டை வாங்கி, அதன்பின்னர் கண்காட்சியைப் பார்வையிட்டார். அதன்பின்னர் ஒயிட் ஃபீல்ட் மெட்ரோ வழித்தட திறப்பு விழாவைக் குறிக்கும் வகையில் பெயர் பலகையைத் திறந்து வைத்த பிரதமர், மெட்ரோவில் தமது பயணத்தின் போது, பெங்களூரு மெட்ரோவின் தொழிலாளர்கள் மற்றும் ஊழியர்களுடன் உரையாடினார்.
பிரதமருடன் கர்நாடக ஆளுநர் திரு தாவர் சந்த் கெலாட், கர்நாடக முதலமைச்சர் திரு பசவராஜ் பொம்மை ஆகியோர் உடன் இருந்தனர்.
பின்னணி
நாடு முழுவதும் உலகத்தரம் வாய்ந்த நகர்ப்புற போக்குவரத்து உள்கட்டமைப்பை மேம்படுத்துவதில் பிரதமர் சிறப்பு கவனம் செலுத்தி வருகிறார். இதையொட்டி, பெங்களூரு மெட்ரோ 2-ம் கட்டத்தின் கீழ் ஒயிட்ஃபீல்ட்  மெட்ரோ முதல் கிருஷ்ணராஜபுரா மெட்ரோ லைன் ஆஃப் ரீச்-1 வரையிலான 13.71 கி.மீ தூரத்தை ஒயிட்ஃபீல்ட்  மெட்ரோ ரயில் நிலையத்தில் பிரதமர் தொடங்கி வைத்தார். சுமார் 4,250 கோடி ரூபாய் செலவில் கட்டப்பட்ட இந்த மெட்ரோ பாதையின் துவக்க விழா பெங்களூரு பயணிகளுக்கு தூய்மையான, பாதுகாப்பான, விரைவான மற்றும் வசதியான பயண வசதியை வழங்குவதுடன், நகரின் போக்குவரத்து நெரிசலையும் குறைக்கும்.
பாதுகாப்பு அமைச்சகம்
இந்திய விமானப் படையில் ரஃபேல் விமானங்கள் சேர்க்கப்பட்டன
இந்திய விமானப்படைக்கு முதல் 5 ரஃபேல் விமானங்கள் அம்பாலில் உள்ள விமானப்படை தளத்திற்கு வந்தடைந்தன. இந்த விமானங்கள் 27 ஜுலை 2020 அன்று காலை பிரான்ஸ் நாட்டின் மேரிங்நாக் இடத்தில் உள்ள டஸ்ஸவுல்ட் விமான தளத்தில் இருந்து வான்வழியாகப் புறப்பட்டு இன்று பிற்பகல் இந்தியா வந்தடைந்தன. ஏற்கனவே திட்டமிட்டபடி, வரும் வழியில் ஐக்கிய அரபு அமீரகத்தில் உள்ள ஏஐ தாப்ரா விமானப்படைத் தளத்தில் இடைநின்று வந்தன.
இரண்டு கட்டமாகத் திட்டமிடப்பட்ட இந்தப் பயணத்தில் ரஃபேல் விமானத்தை ஐஏஎஃப் விமானிகள் இயக்கினர். பிரான்சில் இருந்து இந்தியா வந்து சேர இந்த விமானங்கள் 8500கி.மீட்டர் தூரம் பயணம் செய்து உள்ளன. முதல் கட்ட பயண தூரமான 5800 கி.மீட்டரை ஏழரை மணி நேரத்தில் கடந்தன. வான்வழிப் பயணத்தில் வானத்தில் இருந்து எரிபொருள் நிரப்பும் பணியை பிரத்யேக பிரெஞ்சு விமானப்படை டேங்கர் வழங்கியது. 2700 கி.மீ தூரம் நடைபெற்ற இரண்டாம் கட்டப் பயணத்தில் எரிபொருள் நிரப்பும் பணியை ஐஏஎஃப் டேங்கர் மேற்கொண்டது. பிரெஞ்சு அரசாங்கம் மற்றும் தொழில்துறையினருக்கு சரியான நேரத்தில் விமானங்களை விநியோகம் செய்ததற்காக ஐஏஎஃப் தனது பாராட்டுதல்களைத் தெரிவித்தது. மேலும் வான்வழிப் பயணத்தின் போது பிரெஞ்சு விமானப்படை டேங்கர் உதவியை வழங்கியது என்பது மிகவும் முக்கியமானது ஆகும். நீண்ட தூர விமானப் பயணம் வெற்றிகரமாக அமைய அதிலும் குறிப்பிட்ட காலத்திற்குள் பயணம் அமைய இது உதவியாக இருந்தது.
விமானப் படையில் 10 செப்டம்பர் 2019ல் மீண்டும் உருவாக்கப்பட்ட “கோல்டன் ஏரோஸ்” என்ற 17ஆவது அணியின் ஒரு பகுதியாக இந்த விமானங்கள் சேர்க்கப்பட இருக்கின்றன. அம்பாலாவின் விமானப்படை தளத்தில் 1, அக்டோபர் 1951ல் இந்த அணி உருவாக்கப்பட்டது. இந்த 17வது அணியானது முதல் முதலில் என்ற சாதனைகள் பலவற்றைப் புரிந்துள்ளது. இந்த அணியில் 1955ல் முதல் ஜெட் போர் விமானம் என புகழ்பெற்ற தெ ஹவ்விலாந்த் வாம்ப்பையர் சேர்க்கப்பட்டது. ஸ்வெப்ட் விங் போர் விமானங்கள் அதாவது ஹாவ்க்கர் ஹண்டர் என்ற விமானங்கள் கொண்ட முதல் அணியாக இது ஆகஸ்ட் 1957ல் மாற்றப்பட்டது.
இந்த 17வது அணியில் ரஃபேல் விமானங்களை முறைப்படியாக சேர்ப்பதற்கான நிகழ்ச்சி ஆகஸ்ட் 2020 இரண்டாவது வாரத்தில் நடத்த திட்டமிடப்பட்டு உள்ளது. கூடிய விரைவில் இந்த நிகழ்ச்சி பற்றிய விவரங்கள் தெரிவிக்கப்படும்.
பொருளாதார விவகாரங்களுக்கான மத்திய அமைச்சரவைக் குழு
தொடக்க வேளாண் கடன் சங்கங்களை கணினி மயமாக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவை குழு கூட்டத்தில் தொடக்க வேளாண் கடன் சங்கங்களை கணினி மயமாக்க ஒப்புதல் அளிக்கப்பட்டது.
தொடக்க வேளாண் கடன் சங்கங்களின் திறனை அதிகரிப்பதற்கும், அதன் நடவடிக்கைகளில் வெளிப்படை தன்மை மற்றும் பொறுப்புடைமையை கொண்டு வருவதற்கும் இந்த முடிவு எடுக்கப்பட்டுள்ளது. மேலும் அதன் வர்த்தக நடவடிக்கைகளையும் பல்வேறு சேவைகளையும் மேற்கொள்வதற்கு இதுவகை செய்யும் என்று தெரிவிக்கப்பட்டுள்ளது. நாட்டில் உள்ள 63,000 தொடக்க வேளாண் கடன் சங்கங்களை 5 ஆண்டுகளுக்குள் கணினி மயமாக்க பரிந்துரைக்கப்பட்டுள்ளது. இதற்காக 2516 கோடி ரூபாய் நிதி ஒதுக்கப்பட்டுள்ளது. இதில் மத்திய அரசின் பங்கு 1528 கோடி ரூபாய் ஆகும். இந்த கடன் சங்கங்கள் மூலம் சிறு மற்றும் நடுத்தர விவசாயிகள் உள்பட 13 கோடி விவசாயிகள் இதன் மூலம் பயனடைவார்கள் என்று தெரிவிக்கப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837890
பெருநிறுவனங்கள் விவகாரங்கள் அமைச்சகம்
கோவிட்-19 அச்சுறுத்தல் நிலவும் சூழலில், நிறுவனங்கள் சட்டம் 2013-இன்கீழ், நிறுவனங்கள் மேற்கொள்ளும் சாதாரண மற்றும் சிறப்புத் தீர்மானங்களை நிறைவேற்றுவது மற்றும் அதன் கீழ் விதிகளை கொண்டு வருவது தொடர்பாக விளக்கம்.
சிறப்புப் பொதுக்குழுக் கூட்டங்களை காணொளிக் காட்சி அல்லது பிற ஒளிக்காட்சி முறையில், நிறுவனங்கள் நடத்துவது தொடர்பாக, ஏப்ரல் 8, 2020-இல் நிறுவன விவகாரங்கள் அமைச்சகம் சுற்றறிக்கை  வெளியிட்டது. இதனைத் தொடர்ந்து, நிறுவன விவகாரங்கள் அமைச்சகம் மற்றொரு சுற்றறிக்கையை  இன்று வெளியிட்டுள்ளது. இதன்மூலம், கோவிட்-19 தொடர்பான பொதுமுடக்கம் மற்றும் தனி நபர் இடைவெளித் தேவைகளை நிறைவேற்றும் வகையில், சிறப்பு பொதுக் குழுக் கூட்டங்களுக்கு உறுப்பினர்களுக்கு அழைப்பு விடுக்க மின்னணு முறையை மட்டுமே பயன்படுத்த வேண்டும் என்று தெளிவான விளக்கம் அளிக்கப்படுகிறது. அதேநேரத்தில், இதுவரை பதிவுசெய்யாத உறுப்பினர்களுக்கு, மின்னஞ்சல் முகவரிகளைப் பதிவுசெய்வதற்குத் தேவையான வசதிகளை செய்வதை நிறுவனங்கள் உறுதிப்படுத்த வேண்டும். செய்தித்தாள்களில் பொது அறிவிப்பு வெளியிடும்போது, இது குறித்த விவரங்களைத் தெரிவிக்க வேண்டும்.
இந்த நெருக்கடியான நேரத்தில், நிறுவனங்கள் தங்களது பணிகளைத் தொடர்வதற்கு இந்த விளக்கம் மிகப்பெரும் வழிவகை செய்யும் என்று எதிர்பார்க்கப்படுகிறது. மேலும் விவரங்களுக்கு, ஏப்ரல் 13, 2020 தேதியிட்ட பொது சுற்றறிக்கை எண் 17/2020-ஐ பார்க்கலாம். இதனை நிறுவன விவகாரங்கள் அமைச்சக இணையதளத்தில், கீழ்க்கண்ட இணைப்பின் மூலம் பார்க்கலாம்:
http://www.mca.gov.in/Ministry/pdf/Circular17_13042020.pdf
(Visitor Counter : 83